**privind măsurile de reglementare preventivă a pieței de tranzit de trafic**

 **în reţelele publice de telefonie**

În temeiul dispoziţiilor art. 9 alin. (1) lit. l), m), n) şi w), art. 58 alin. (1) şi (3) şi ale art. 61 alin. (1), (3) şi (4) din Legea comunicaţiilor electronice nr. 241/2007 (republicată în Monitorul Oficial al Republicii Moldova, 2017, nr. 399-410, art. 679), cu modificările ulterioare;

 Având în vedere prevederile Regulamentului privind identificarea şi analiza pieţelor relevante din domeniul comunicaţiilor electronice şi desemnarea furnizorilor de reţele şi/sau servicii de comunicaţii electronice cu putere semnificativă pe aceste pieţe, aprobat prin Hotărârea Consiliului de Administraţie al ANRCETI nr. 55 din 29 decembrie 2008 (Monitorul Oficial al Republicii Moldova, 2009, nr. 34-36, art. 117), cu modificările ulterioare;

Ţinând cont de concluziile din Analiza pieţei de tranzit de trafic în reţelele publice de telefonie iteraţia 5 (2018), **Consiliul de Administraţie**

**HOTĂRĂŞTE:**

1. Se identifică relevantă reglementării preventive piaţa de tranzit de trafic în reţelele publice de telefonie.
2. Se desemnează S.A.„Moldtelecom” (IDNO 1002600048836) drept furnizor cu putere semnificativă pe piaţa de tranzit de trafic în reţelele publice de telefonie.
3. Se mențin obligaţiile speciale preventive impuse în sarcina S.A.“Moldtelecom” prin Hotărârea Consiliului de Administraţie al ANRCETI nr. 28 din 01.11.2011, cu modificările ulterioare.
4. Prezenta hotărâre se completează de drept cu alte reglementări emise de ANRCETI în acest sens.
5. Prezenta hotărâre se comunică S.A.”Moldtelecom” şi Consiliului Concurenţei în termen de 3 zile lucrătoare de la data aprobării.
6. Prezenta hotărâre se publică în Monitorul Oficial al Republicii Moldova.

**Preşedintele Consiliului**

 **de Administraţie Octavian RĂU**

**Membrii Consiliului**

**de Administraţie Andrei MUNTEAN**

**Marian POCAZNOI**